**TEHNIŠKI DAN:**

**POLSTENJE PRIJEMALKE ZA POSODO**

**VODILO ZA UČITELJE**

**Predmet:** Naravoslovje in tehnika, Gospodinjstvo

**Starost učencev:** 5., 6. razred

**Trajanje:** 5 PU

**Operativni cilji:**

Učenec/učenka:

* ve, da iz nekaterih snovi v delavnicah izdelujejo uporabne izdelke,
* zna slediti načrtu ali shemi delovnega postopka pri izdelavi tehničnega predmeta,
* varno uporablja orodja in pripomočke,
* izboljša gibalne in funkcionalne sposobnosti: skladnost (koordinacijo) gibanja prstov,
* razvija natančnost, splošno vzdržljivost,
* zna se za delo pripraviti in po končanem delu pospraviti.
* razlikuje med naravnimi in med umetnimi vlakni,
* izdela in izpopolnjuje zbirko Od tekstilnih surovin do blaga
* izdela praktičen izdelek in preizkusi lastnosti blaga in surovine.

**Oblike dela:** individualna.

**Metode dela:**

* delo s tekstom: učenec/učenka bere,
* delo z volno, in toplo milnico: učenec/učenka pripravi, oblikuje, moči, gnete, splakne, da sušit,
* delo s slikovnim gradivom PP: učenec/učenka opazuje slike in ponavlja tehniko dela iz fotografije,

**Prostor:** delovna miza

**Dejavnosti učenca/učenke:**

* doma poišče klobčiče različnih vrst prej,
* preveri sestavo in izbere tiste, katere vsebujejo vsaj 80 % volne,
* volnene nitke s krtačko razčeše tako, da dobi mikano volno,
* izdela načrt oblikovanja prijemalke,
* se nauči po navodilih rokovati z volno in s pripomočki za izdelavo polstenega izdelka,
* upošteva navodila za delo in za varnost,
* izdela preprost izdelek, pospravi po delu.

**Material in pripomočki potrebni za delo:**

* volna različnih barv,
* plastičen prt,
* folija z mehurčki,
* til ali stara sintetična zavesa
* brisača,
* plastenka s toplo milnico,
* alkoholni kis.

**Zaključek: Učenec poišče uporabne informacije o uporabi volne v vsakdanjem življenju, fotografijo dokončane prijemalke pošlje učitelju/učiteljici**.

Pripravila: Lili Baričič, CŠOD Burja